Գուրգեն Քամալյան

Գուրգեն Ոսկանի Քամալյան (), խորհրդային կենսաքիմիկոս։ Կենսաբանական գիտությունների դոկտոր (1953), պրոֆեսոր (1954)։ ՀԽՍՀ գյուղատնտեսական կենսաքիմիայի հիմնադիր։ ՀԽՍՀ գիտության վաստակավոր գործիչ (1960)։

Կենսագրություն 
1936 թվականին ավարտել է անասնաբուծական-անասնաբուժական ինստիտուտը։ 1931-1941 թվականներին եղել է ՀԿԿ ԿԿ գյուղատնտեսության բաժնի վարիչի տեղակալ։ Մասնակցել է Երկրորդ համաշխարհային պատերազմին։ 1946-1973 թվականներին եղել է Երևանի անասնաբուծական-անասնաբուժական ինստիտուտի կենսաքիմիայի ամբիոնի վարիչ և միաժամանակ 1955-1972 թվականներին՝ ռեկտոր։ Կենսաբանական գիտությունների դոկտոր է դարձել 1953 թվականին, պրոֆեսոր՝ 1954 թվականին, իսկ 1960 թվականին արժանացել է ՀԽՍՀ գիտությունների վաստակավոր գործչի կոչման։ Բազմիցս ընտրվել է ՀԿԿ ԿԿ վերստուգիչ հանձնաժողովի անդամ և ՀԿԿ ԿԿ անդամության թեկնածու։

Գիտական աշխատանքները վերաբերում են նյութափոխանակության կարգավորման, գյուղատնտեսական կենդանիների և բույսերի մթերատվության բարձրացման ֆիզիոլոգիա-կենսաքիմիական հիմունքների ուսումնասիրմանը։ Դրանցից կարելի է թվարկել «Բիոքիմիա», Եր., 1964, «Կոլամինը որպես կենդանիների և բույսերի աճի խթանիչ», Եր., 1965 թ., «Коламин и его биологическое значение» Е., 1960։

Վախճանվել է 1973 թվականի մայիսի 9-ին՝ Երևանում։

Պարգևներ 
 Կարմիր աստղի շքանշան։
 Հոկտեմբերյան հեղափոխության շքանշան։
Աշխատանքային կարմիր դրոշի շքանշան և մեդալներ։

Երկեր 
 Վիտամինները և գյուղատնտեսական կենդանիների ավիտամինոզ հիվանդությունները, 1952։ 
Коламин и его биологическое значение, 1960.
Բիոքիմիա։ Ուսումնական ձեռնարկ։ 1964։
 Կոլամինը որպես կենդանիների և բույսերի աճի խթանիչ, Երևան, 1965։
Материалы докладов научных конференций института за 1965-66 годы, 1967.

Ծանոթագրություններ 

Հայ կենսաքիմիկոսներ
Աշխատանքային կարմիր դրոշի շքանշանի ասպետներ
Շուշի քաղաքում ծնվածներ
Կենսաբանական գիտությունների դոկտորներ
Հայ պրոֆեսորներ
ՀԽՍՀ գիտության վաստակավոր գործիչներ
ԽՄԿԿ անդամներ
Երևանի անասնաբուծական-անասնաբուժական ինստիտուտի շրջանավարտներ